நாட்டின் பாதுகாப்பு நிலைமை தொடர்பாக ஊடகங்களில் பல்வேறு விடயங்கள் குறிப்பிடப்படுகின்றன. நாட்டின் பாதுகாப்பு நிலைமை எந்த வகையிலும் பலவீனப்படவில்லை. எங்குமே இராணுவத்தினர் பலவீனப்படவில்லை. இராணுவத்தினருக்கு புதிய உபகரணங்கள் வழங்கப்பட்டுள்ளன, பயிற்சிகள் வழங்கப்பட்டுள்ளன. நான் ஜனாதிபதியாக பதவியேற்றதன் பின்னர் கடந்த காலத்தில் விசேடமாக ஐக்கிய நாடுகள் சபையின் மனித உரிமைகள் ஆணைக்குழுவுடன் ஏற்படுத்திக்கொண்ட நட்புறவின் காரணமாக அமெரிக்கா, இங்கிலாந்து, ஜப்பான், சீன, இந்தியா, பாகிஸ்தான் போன்ற உலகின் பலமிக்க நாடுகளில் எமது இராணுவத்தினருக்கு பயிற்சி வாய்ப்புக்கள் அதிகரிக்கப்பட்டுள்ளன. எமக்கு வழங்கப்படும் உதவிகள் அதிகரிக்கப்பட்டுள்ளன. அண்மையில் எமக்கு நன்கொடையாக வழங்கப்பட்டுள்ள கப்பல் ஒன்றை கையேற்க எமது கடற்படை தளபதி அமெரிக்காவுக்கு சென்றார். அவர் அந்த கப்பலை பெற்றுக்கொண்டார் என நான் நினைக்கின்றேன். அதேபோன்று எமது பாதுகாப்பு துறையினருக்கு தேவையான யுத்த கருவிகள் அன்பளிப்பாக பல நாடுகளிலிருந்து கிடைக்கப்பெற்றுள்ளன.